ཉེ་བའི་ལོ་ཤས་རིང་ལ།ཆེས་མཐོ་མི་དམངས་ཁྲིམས་ཁང་དང་འབྲེལ་ཡོད་མི་རིགས་ས་ཁུལ་གྱི་མི་དམངས་ཁྲིམས་ཁང་བཅས་ཀྱིས་མི་རིགས་ས་ཁུལ་གྱི་སྐད་གཉིས་ཁྲིམས་དཔོན་མི་འདང་བའི་གནད་དོན་ཐག་གཅོད་དང་།མི་རིགས་ས་ཁུལ་གྱི་མི་དམངས་མང་ཚོགས་ཀྱི་གཞི་རྩའི་ཁེ་དབང་དང་གཏུག་བཤེར་ཁེ་དབང་ལ་འགན་སྲུང་བྱ་ཆེད།སྐད་གཉིས་ཁྲིམས་དཔོན་སྐྱེད་སྲིང་ལ་མཐོང་ཆེན་ཚད་མེད་མཛད་དེ།སྐད་གཉིས་འཇོན་མི་བསྡུ་ཐབས་རྒྱ་བསྐྱེད་ཀྱིས་ཟབ་སྦྱོང་རིམ་པ་མང་པོ་སྤེལ་བ་དང་།སྐད་གཉིས་ཁྲིམས་ལུགས་ཟབ་སྦྱོང་ཐད་ཀྱི་སློབ་དེབ་དང་ཚིག་མཛོད་རྩོམ་སྒྲིག་ལ་སོགས་ཀྱི་བྱེད་ཐབས་སྣ་ཚོགས་སྤྱད་པས།གྲུབ་འབྲས་རགས་ཙམ་ལོན་ཡོད།ལྷག་པར་དུ་རྒྱལ་ཁབ་མི་རིགས་དོན་གཅོད་ཨུ་ལྷན་གྱིས་སྐད་གཉིས་ཁྲིམས་དཔོན་ཟབ་སྦྱོང་གི་དགེ་རྒན་འོས་སྦྱོར་ཧུར་ཐག་བྱས་པ་བརྒྱུད།ཆེས་མཐོའི་མི་དམངས་ཁྲིམས་ཁང་དང་མཉམ་དུ་ཟབ་སྦྱོང་དཔེ་སྟོན་འཛིན་གྲྭ་སོགས་གཉེར་ནས་སྐད་གཉིས་ཁྲིམས་དཔོན་སྐྱེད་སྲིང་བྱ་བར་རྒྱབ་སྐྱོར་གང་ལེགས་བྱས་ཡོད།